钦定古今图书集成/明伦汇编/氏族典/第121卷 > 陈恕
## 钦定古今图书集成/明伦汇编/氏族典/第121卷 > 陈恕

按《宋史陈恕传》：“恕字仲言，洪州南昌人。少为县吏，折
节读书。江南平，礼部侍郎王明知洪州，恕以儒服见。
明与语，大奇之，因资送令预计偕。太平兴国二年进
士，解褐大理评事，通判洪州。恕以乡里辞，改澧州，以
吏干闻。召入为赞善大夫，同判三司勾院，迁左拾遗，
充度支判官，擢为度支员外郎，再迁工部郎中，知大”
明府。召入为户部郎中、户部副使。迁右谏议大夫、知
澶州。驿召为河北东路营田制置使，俄知代州。入判
吏部选事，拜盐铁使，迁给事中、参知政事。太宗怒恕
泄禁中语，罢守本官。旋出知江陵府。淳化四年，召为
工部侍郎，充总计使，判左右计事，左右计使分判十
道事，迁礼部侍郎。真宗即位，加户部。咸平二年，帝北
巡，充行在转运使。俄以母老求解，拜吏部侍郎、知通
进银台封驳司、审官院。五年，知贡举，迁尚书左丞，权
知开封府。卒，年五十九，赠吏部尚书。